3.  การประกอบธุรกิจของแต่ละสายผลิตภัณฑ์

  บริษัทฯ
  ให้บริการเป็นที่ปรึกษาอิสระแก่องค์กรชั้นนำของภาครัฐและภาคเอกชนทั้งในประเทศและต่างประเทศ
  โดยจำแนกประเภทงานบริการหลักได้ 4 ประเภทดังนี้

-   ที่ปรึกษาทางธุรกิจ (Business Consulting)

-   งานวิจัยการตลาด (Market Research)

-   งานวิจัยนโยบายรัฐ (Policy Research)

-   งานสื่อสิ่งพิมพ์และธุรกิจออนไลน์ (Publications and on-line services)

  โครงสร้างการให้บริการของบริษัทฯ แสดงดังรูปภาพด้านล่างนี้

[]

ลักษณะเฉพาะของบริษัทฯ ที่พร้อมจะแข่งขันได้แสดงไว้ในบริเวณมุมของแผนภาพข้างบนประกอบด้วย

การติดต่อกับภาครัฐและเอกชน (Public / Private Interface) โครงการต่างๆ ของบริษัทฯ มีลักษณะเด่นที่ผสมผสานงานทั้งภาครัฐและภาคเอกชนเข้าด้วยกัน จึงทำให้บริษัทฯ มีความเข้าใจ สภาวะการแข่งขันทางธุรกิจทั้งในประเทศไทยและประเทศในภูมิภาคเอเชียตะวันออกเฉียงใต้เป็นอย่างดี

  ภูมิภาคที่ให้บริการ (ASEAN/GMS) บริษัทฯ
  มีข่ายงานที่แข็งแกร่งและมีความสัมพันธ์อันดีกับประเทศใน ภูมิภาคเอเซียนทั้งภาครัฐและเอกชน
  โดยเน้นการให้บริการแก่ประเทศในภูมิภาคเอเชียตะวันออกเฉียงใต้และประเทศเพื่อนบ้านของประเทศไทยในเขตอนุภูมิภาคแม่น้ำโขง

  พันธมิตรทางการค้า (Strategic Alliances) บริษัทฯ
  มีกลยุทธ์ในการขยายกิจการโดยการสร้างพันธมิตรทางการค้ากับบริษัทชั้นนำและบริษัทที่ปรึกษาทั้งในและต่างประเทศ
  บริษัทฯ มีการให้บริการครอบคลุมพื้นที่ในประเทศไทย
  และเน้นสร้างความสัมพันธ์พร้อมทั้งเสนอบริการแก่บริษัทพันธมิตรที่อยู่ในอาเซียน (อาทิ เช่น
  มาเลเซีย สิงคโปร์ อินโดนีเซีย ฟิลิปปินส์ และเวียดนาม) และตะวันออกไกล (อาทิ เช่น ญี่ปุ่น
  เกาหลี ไต้หวัน ฮ่องกง ออสเตรเลีย นิวซีแลนด์ และอินเดีย)

  การบริหารการเปลี่ยนแปลง (Change Management) บริษัทฯ
  เริ่มต้นการบริหารการเปลี่ยนแปลงจากการเน้นให้ความช่วยเหลือภาครัฐบาลในการปรับองค์กรให้ทันกับความความแข่งขันระดับโลกและภูมิภาค
  ความสามารถในการบริหารการเปลี่ยนแปลงถือเป็นแรงผลักดันให้เกิดความก้าวหน้าและการพัฒนาของบริษัทเอง
  ซึ่งทำให้บริษัทหันมาเน้นการให้บริการเกี่ยวกับการบริหารด้านโลจิสติกส์ (Logistics)
  และธุรกิจอิเล็กทรอนิกส์ (e-business)เพิ่มขึ้น

1.  ฝ่ายที่ปรึกษาทางธุรกิจ (Business Consulting Division)

    1.  ลักษณะการให้บริการประกอบด้วย

  ให้การสนับสนุนบริษัทข้ามชาติในการดำเนินการโครงการผลิต การให้บริการต่างๆ ประกอบด้วย

1.  ศูนย์รวมการให้บริการสำหรับผู้ผลิตข้ามชาติ (One-Stop solution for multinational
    manufacturers) โดยการให้บริการจะครอบคลุมถึงตั้งแต่แรกเริ่มของโครงการผลิต อาทิ

-   การยื่นใบสมัครขอรับสิทธิประโยชน์จากสำนักงานคณะกรรมการส่งเสริมการลงทุน

-   การเลือกทำเลที่ตั้ง ที่เหมาะสมให้โครงการผลิต

-   การวางแผนการผลิตและการบริหารโครงการ

-   การจัดหาวัตถุดิบ อะไหล่และชิ้นส่วนในประเทศ เริ่มตั้งแต่การกำหนดคุณลักษณะ การประเมิน
    และการตรวจสอบผู้จัดจำหน่าย จนครบขั้นตอนการจัดหาทั้งหมด
    (มีความสามารถในการทำโปรแกรมออกแบบ CAD/CAM)

-   การกำหนดคุณลักษณะการพิจารณาและคัดเลือกผู้ร่วมทุนตัวแทนจำหน่าย ตัวแทนขาย

-   การทำการศึกษาเพื่อเปรียบเทียบการบริหาร (Benchmarking)
    เพื่อเป็นการพัฒนาประสิทธิภาพ
    และการปฏิบัติงานด้วยการเปรียบเทียบข้อมูลของโรงงาน/บริษัท/หน่วยงานที่ดำเนินงานในธุรกิจเดียวกัน
    แล้วนำมาวิเคราะห์เพื่อหาวิธีทำการดำเนินงานที่ดีที่สุด (Best Practice)

-   การเจรจาต่อรองกับคู่ค้า ผู้จัดจำหน่าย เจ้าของที่ดิน ที่ปรึกษาทางวิศวกรรม ผู้รับเหมา

  ผลงานที่ผ่านมา

-   การเข้าสู่ตลาดของผู้ผลิตโครงรถยนต์ (Auto Frame Set)
    โดยได้คัดเลือกทำเลที่ตั้งโรงงานผลิตและยื่นขอรับการส่งเสริมการลงทุนนั้น ทางบริษัทฯ
    สำรวจทำเลที่ตั้งกว่า 100 แห่ง ทั้งที่อยู่ในนิคมอุตสาหกรรมและ ที่ดินเอกชนกว่า 21 แห่ง
    ในที่สุดได้คัดเลือกไว้ เพียง 4 แห่ง โดยพิจารณาตามขนาดพื้นที่ ข้อจำกัดทางเทคนิค
    ปัจจัยทางการเงินและการดำเนินการ
    รวมทั้งการวิเคราะห์เปรียบเทียบอัตราผลตอบแทนการลงทุนภายในระยะเวลา 10 ปี
    นอกจากนี้บริษัทฯ ยังช่วยดำเนินการขอรับอนุมัติสิทธิประโยชน์ทางภาษีและอื่นๆ
    จากสำนักงานคณะกรรมการส่งเสริมการลงทุน ดำเนินการตั้งแต่การเตรียมแบบคำขอ
    และประสานงานกับคณะกรรมการส่งเสริมการลงทุนจนกระทั่งได้รับการอนุมัติ ( พ.ศ. 2543)

-   การจัดซื้อจัดหา (Outsourcing) ชิ้นส่วนและอุปกรณ์สำหรับตู้อาบน้ำ (Shower
    Enclosure) บริษัทฯ ได้ทำการคัดเลือก พิจารณา และตรวจสอบผู้ผลิต เช่น
    การประกอบชิ้นส่วน การกำหนดแผนงาน
    การควบคุมสินค้าคงคลังและการควบคุมคุณภาพการผลิต ( พ.ศ. 2544)

2.  การวิจัยกลยุทธ์และการให้คำปรึกษา (Strategic research and consulting)
    การวิจัยเพื่อกำหนดกลยุทธ์ทางธุรกิจและแผนปฏิบัติงานให้บริษัทข้ามชาติต่าง ๆ

  ผลงานที่ผ่านมา

-   จัดทำแผนธุรกิจให้กับบริษัทผู้ผลิตโทรศัพท์เคลื่อนที่ต่างชาติรายหนึ่ง
    เพื่อร่วมประมูลในโครงการโทรศัพท์เคลื่อนที่ ACT ความถี่ 1900 MHz
    โดยได้ทำการรวบรวมผู้เชี่ยวชาญทางโทรคมนาคมและทำการวิจัยเขียนในแผนธุรกิจบางส่วนและนำมาเรียบเรียง
    (พ.ศ. 2543)

-   ประเมินโครงการเพื่อพัฒนาอุตสาหกรรมยานยนต์ของประเทศไทยให้กับบริษัทประกอบกิจการเรือเดินทะเลที่ขนส่งรถยนต์ส่วนบุคคลและรถบรรทุกขนาดเล็ก
    โดยได้ทำการสัมภาษณ์ผู้บริหารบริษัทเดินเรือทะเลและขนส่งสินค้า
    อีกทั้งเหล่าผู้บริหารอุตสาหกรรมยานยนต์ทั้งชาวญี่ปุ่นและสหรัฐ (พ.ศ. 2543)

3.  การให้คำปรึกษาการบริหารโซ่อุปทาน (Supply chain management consulting)
    เพื่อเพิ่มประสิทธิภาพการปฏิบัติงานและการลดต้นทุน
    โดยปรับปรุงการบริหารการจัดส่งให้ครอบคลุมถึงทั้งระบบโลจิสติกส์ (Logistics)
    และระบบบริหารโซ่อุปทาน (Supply Chain)

  ผลงานที่ผ่านมา

-   การทำแผนแม่บทด้านการจัดส่งให้กับผู้ผลิตวัสดุก่อสร้าง
    การจัดกลยุทธ์และข่ายงานการจัดส่งที่เหมาะสมสำหรับบริษัท
    โดยการวิเคราะห์จำนวนและที่ตั้งของสถานีปลายทางและคลังสินค้า
    ขนาดของคาราวานรถบรรทุก ความเป็นเจ้าของ
    แหล่งกระจายสินค้าและการนำระบบเทคโนโลยีสารสนเทศที่เหมาะสมในการบริหารกลุ่มรถบรรทุก
    (Fleet management) (พ.ศ. 2543)

-   การทบทวนระบบการจัดจำหน่าย และการวิเคราะห์การประหยัดต้นทุนสำหรับผู้ผลิตน้ำมันหล่อลื่น
    โดยได้การวิเคราะห์ระบบการจำหน่ายสินค้าสำเร็จรูปของลูกค้าในประเทศเพื่อกำหนดจำนวนและทำเลที่ตั้งสาขา
    รวมทั้งการจัดขบวนรถจัดส่ง ช่องทางจำหน่าย ตารางและวิธีการจัดส่ง
    วัตถุประสงค์แรกของโครงการนี้คือการปรับปรุงการให้บริการลูกค้า
    และวัตถุประสงค์รองคือการลดต้นทุนค่าใช้จ่ายต่าง ๆ ลง (พ.ศ. 2542-2543)

    2.  การตลาดและภาวะการแข่งขัน

  กลยุทธ์ทางการตลาด

-   มุ่งเน้นที่ประเทศไทยเป็นหลัก

-   สร้างความสัมพันธ์กับบริษัทที่ปรึกษาอื่น ๆ (Facilitators) เพื่อสร้างโครงการใหม่ๆ

-   ติดต่อบริษัทที่ปรึกษา ลูกค้าปัจจุบัน และลูกค้าเป้าหมายสม่ำเสมอ

-   เข้าร่วมในกิจกรรมของหอการค้าต่างๆ กลุ่มธุรกิจอื่นๆ และองค์กรที่สนิทสนม

-   เขียนบทความเพื่อการโฆษณาประชาสัมพันธ์บริษัท

-   นำเสนอผลงานต่อกลุ่มอุตสาหกรรมเป้าหมาย

-   ใช้อินเตอร์เน็ทเพื่อทำตลาดระหว่างประเทศ

  กลุ่มลูกค้าเป้าหมาย

-   บริษัทข้ามชาติที่เข้ามาตั้งโรงงานประกอบ หรือผลิตในประเทศไทย

-   บริษัทข้ามชาติที่เข้ามาซื้อสินค้า, วัตถุดิบ, อุปกรณ์ในไทย

-   บริษัทข้ามชาติที่ต้องการมาทำตลาดในประเทศ

-   บริษัทและองค์กรที่ต้องการพัฒนาและปรับปรุงความสามารถในการแข่งขันให้มีประสิทธิภาพสามารถแข่งขันได้

  เป้าหมายลูกค้าทางภูมิภาค

-   ประเทศไทย

-   ประเทศอื่นๆ ในกลุ่มอาเซียน ประเทศจีน (รวมทั้งฮ่องกง) ไต้หวัน เกาหลี
    หน่วยงานนี้มีความสัมพันธ์อันดีและยาวนานกับเหล่าผู้ทำวิจัยและที่ปรึกษาทั่วเอเชียทั้งในรูปของบริษัทและผู้เชี่ยวชาญรายบุคคล

  ตัวอย่างลูกค้าในระหว่างปี 2544

  American Shower & Bath (MASCO Corporation), Castrol, Berli Jucker,
  Colgate-Palmlive, Copeland International, Dana Corporation, Invensys,
  Lucent Technologies, Pullman Industries, Siam City Cement

  จุดแข็งทางการแข่งขัน

-   ฐานลูกค้าบริษัทข้ามชาติ

-   เป็นที่รู้จักมาเป็นเวลานานในประเทศไทย

-   มุ่งเจาะตลาดที่มีการแข่งขันน้อย

-   มีความสามารถที่จะเป็นผู้นำตลาด

-   มีความสามารถในการดำเนินธุรกิจในระดับภูมิภาค

-   มีการผสมผสานทักษะทางวิศวกรรมและทางการวิเคราะห์

  การวิเคราะห์คู่แข่ง

-   ศูนย์รวมของบริการสำหรับผู้ผลิตข้ามชาติ คู่แข่งขันหลักคือบริษัทกฎหมาย สำนักงานบัญชี
    และที่ปรึกษาทางด้านอสังหาริมทรัพย์
    แต่อย่างไรก็ตามไม่มีคู่แข่งรายใดให้บริการได้ครบวงจรดังนี้ เนื่องจากบริษัทฯ
    มีความสามารถในการให้คำปรึกษาการบริหารงานที่ครอบคลุมตั้งแต่การริเริ่มโครงการผลิตและขยายสายการผลิต
    วัตถุประสงค์ของบริษัทฯ คือเป็นผู้นำด้านการตลาด

-   การวิจัยกลยุทธ์และการให้คำปรึกษา คู่แข่งขันหลักคือ 5 บริษัทที่ปรึกษาชั้นนำ (Accenture
    Consulting, Deloitte & Touche, Ernst & Young, KPMG, PWC)
    และด้านการจัดการขนาดใหญ่ เช่น (McKinsey, Boston Consulting, Bain) และ
    บริษัทวิจัยและที่ปรึกษาข้ามชาติ(EIU)
    โดยส่วนใหญ่แล้วการวิจัยกลยุทธ์และการให้คำปรึกษาการทำธุรกิจนี้ลูกค้าจะรู้จักเพราะชื่อเสียงของบริษัทฯ
    และจากการแนะนำ
    ดังนั้นจุดมุ่งหมายของหน่วยงานของเราคือต้องการเป็นผู้นำในการให้บริการชนิดนี้อย่างแท้จริง

-   การให้คำปรึกษาแนะนำเกี่ยวกับการบริหารระบบโซ่อุปทาน (Supply Chain Management)
    คู่แข่งหลักเป็นผู้ประกอบการรายย่อย ๆ โดยเดือน มิถุนายน 2544บริษัทฯ
    ได้ร่วมลงทุนกับบริษัท Logistics Bureau ประเทศออสเตรเลีย
    (หลังจากที่ประสบความสำเร็จในฐานะบริษัทที่ทำงานร่วมกันมาเป็นระยะเวลา 3 ปี)
    จัดตั้งบริษัทใหม่ซึ่งเป็นบริษัทในเครือมีชื่อว่าบริษัท ลอจิสติกส์ บูโร (เอเชีย) จำกัด
    เพื่อให้บริการด้านการบริหารระบบโซ่อุปทาน และเป็นที่ปรึกษาด้านระบบการจัดส่ง บริษัท ฯ
    มีสัดส่วนการถือหุ้น 35 เปอร์เซ็นต์

  3.1.3 ภาวะอุตสาหกรรม

-   อัตราการเติบโตของผลิตภัณฑ์มวลรวมในประเทศ (GDP) ในปี 2545 จะลดลงมาอยู่ที่ระดับ
    3.0% ตามความคาดการณ์ของสภาพัฒนาสังคมและเศรษฐกิจแห่งชาติ, และสถาบันอื่นๆ

-   ผลผลิตอุตสาหกรรมคาดว่าจะฟื้นตัวขึ้นในปี 2545 นี้

-   อย่างไรก็ตามการลงทุนของต่างประเทศในอุตสาหกรรมการผลิตคาดว่าจะลดลงในช่วงหกเดือนแรกของปี
    2545 ทั้งนี้เนื่องจากการชะลอตัวของเศรษฐกิจในสหรัฐอเมริกาและญี่ปุ่น

-   การให้บริการเป็นที่ปรึกษาการจัดการโซ่อุปทาน
    และการจัดหาวัตถุดิบในประเทศเพื่อส่งออกหรือใช้ในประเทศ คาดว่าจะชะลอตัวลงในปีนี้
    เนื่องจากเป็นธุรกิจที่ได้รับผลกระทบจากการเกิดวินาศกรรมในสหรัฐอเมริกาเมื่อวันที่ 11
    กันยายน 2544
    และมีการตัดทอนโครงการจัดหาวัตถุดิบเพื่อส่งออกหรือใช้ในประเทศ(Outsourcing)ลงจากประเทศสหรัฐอเมริกาและแคนาดา

    4.  งานที่ยังไม่ได้ส่งมอบ

  ณ สิ้นปี 2544 บริษัท ฯ ไม่มีงานที่ปรึกษาทางธุรกิจที่ยังไม่ได้ส่งมอบ

1.  ฝ่ายวิจัยการตลาด (Market Research Division)

    1.  ลักษณะการให้บริการประกอบด้วย

  แผนกวิจัยการตลาดให้บริการแก่ลูกค้าทั้งชาวไทยและต่างประเทศ
  ที่มีแผนการลงทุนในอุตสาหกรรมการผลิตหรือการค้าในประเทศไทย การบริการหลักประกอบด้วย

1.  งานวิจัยตลาดอุตสาหกรรม (Industrial Market research) ได้แก่
    การประเมินแนวโน้มตลาดสำหรับผลิตภัณฑ์หรือบริการด้านอุตสาหกรรมโดยให้บริการในลักษณะระบบธุรกิจสู่ธุรกิจ
    (Business to Business Basis) ทั้งนี้มีวัตถุประสงค์เพื่อกำหนด (ก)
    ความอยู่รอดของการออก ผลิตภัณฑ์หรือบริการใหม่ (ข)
    ความอยู่รอดของการลงทุนในผลิตภัณฑ์หรือบริการ หรือ (ค)
    ความอยู่รอดในการขยายสายธุรกิจในปัจจุบัน
    การวิจัยสามารถกระทำได้โดยการศึกษาความเป็นไปได้ของตลาด การศึกษาโอกาสของตลาด
    การวิจัยช่องทางจัดจำหน่าย หรือการวิจัยข่าวคราวของตลาด
    การศึกษาความเป็นไปได้ของตลาดโดยทั่วไปจะประกอบด้วยขั้นตอนดังนี้

-   ภาพรวมของภาคอุตสาหกรรมที่ศึกษาเพื่อจะดูแนวโน้มของตลาด

-   การวิเคราะห์อุปสงค์ของตลาด

-   การวิเคราะห์อุปทาน (ผลิตภัณฑ์ในประเทศและการนำเข้า)

-   การวิเคราะห์การจัดจำหน่าย (ช่องทางในการขนส่งผลิตภัณฑ์จากผู้ผลิตไปสู่ผู้ใช้ปลายทาง)

-   การวิเคราะห์การแข่งขัน (SWOT, ส่วนแบ่งตลาด)

-   ศูนย์รวมของภูมิภาค

-   กฎหมายที่เกี่ยวข้องกับสิ่งแวดล้อม การกีดกันทางการค้า และ

-   การยอมรับในผลิตภัณฑ์หรือบริการ

  ผลงานที่ผ่านมา

-   การศึกษาความเป็นไปได้ของตลาดเรซินสังเคราะห์ (Synthetic resin) ในประเทศไทย
    เป็นการศึกษาตลาดอย่างอิสระ
    เพื่อลูกค้านำผลที่ได้ไปใช้เปรียบเทียบกับผลการวิจัยที่ลูกค้ามีการทำไว้ภายในบริษัทก่อนแล้ว
    บริษัทฯ ได้สัมภาษณ์ผู้ผลิตเรซิน 10 แห่ง และอุตสาหกรรมที่เป็นผู้ใช้เรซินสังเคราะห์ 40 แห่ง
    โดยรวมถึงผู้ผลิตสี ผู้ผลิตสีเคลือบอุตสาหกรรม และผู้ผลิตกาว

-   การวิจัยตลาดสำหรับอุตสาหกรรมเคมีภัณฑ์สำหรับการดูแลสุขภาพและเครื่องสำอาง
    การประเมินตลาดของการใช้เคมีภัณฑ์ส่วนบุคคลในประเทศไทยและอุตสาหกรรมเครื่องสำอางสำหรับบริษัทผู้ผลิตเครื่องสำอางข้ามชาติ
    อีกทั้งศึกษาภาพรวมของตลาด (ขนาดของตลาด แนวโน้มการเติบโต ผู้นำตลาด
    และส่วนแบ่งตลาด) ในส่วนต่างๆ ของผู้ใช้ปลายทาง ซึ่งรวมถึงเครื่องสำอาง
    เครื่องบำรุงรักษาผิว น้ำหอม เครื่องบำรุงรักษาผม ผลิตภัณฑ์เพื่ออนามัยในช่องปาก สบู่
    เจลหรือครีมอาบน้ำ ยาดับกลิ่น และผลิตภัณฑ์โกนหนวด

-   การวิจัยตลาดท่อทองแดง
    การวิจัยตลาดของขดลวดทองแดงในประเทศมาเลเซียสำหรับบริษัทที่ปรึกษาทางกฎหมายของสหรัฐอเมริกา
    การวิเคราะห์ในรายละเอียดของระดับราคาของผู้ผลิตในมาเลเซีย 4 แห่ง
    โดยเฉพาะที่ส่งออกไปยังสหรัฐอเมริกา ทั้งนี้รวมถึงขั้นตอนการผลิต
    ปริมาณการผลิตสำหรับจำหน่ายในประเทศและส่งออก บริษัทฯ
    ได้สัมภาษณ์ผู้ผลิตชิ้นส่วนเครื่องปรับอากาศรายใหญ่ 4
    แห่งในมาเลเซียเพื่อการรวบรวมข้อมูลเกี่ยวกับการใช้ท่อทองแดงด้วย

2.  การสำรวจตลาด (Survey research)
    การสำรวจกลุ่มตัวอย่างขนาดใหญ่ทั้งกลุ่มผู้ประกอบการในภาคอุตสาหกรรม ภาคธุรกิจ
    สถาบันต่าง ๆ ครัวเรือน และ/หรือ บุคคลทั่วไป
    วัตถุประสงค์ของการสำรวจตลาดจะปรับเปลี่ยนไปตามความต้องการของลูกค้าแต่ละราย
    ดังนั้นรูปแบบของการสำรวจจึงแตกต่างกัน เช่น
    การสำรวจขนาดใหญ่ของกลุ่มผู้ประกอบการในภาคอุตสาหกรรมจะครอบคลุมถึงข้อมูลพื้นฐาน
    (ประเภทของธุรกิจ ขอบข่ายของผลิตภัณฑ์ โครงสร้างการถือหุ้น ผลการดำเนินงานรายปี
    จำนวนพนักงาน)
    คำถามของการวิจัยที่เฉพาะเจาะจงอาจจะเกี่ยวข้องกับการวิจัยและพัฒนาของบริษัท
    ความสามารถทางเทคโนโลยี หรือความสามารถในการส่งออก

  ผลงานที่ผ่านมา

-   การสำรวจตลาดการลงทุนโดยตรงของชาวต่างประเทศในประเทศไทย
    การสำรวจบริษัทที่ได้รับการส่งเสริมการลงทุน 250
    แห่งทั่วประเทศเพื่อประเมินหลักเกณฑ์ต่างๆ ของบริษัท
    ที่ใช้ในการเลือกสถานที่ผลิตหรือแหล่งที่จะให้บริการให้ประเทศไทย

-   การปรับเปลี่ยนภาคสังคมในประเทศไทยเป็นโครงการหลักสำหรับธนาคารพัฒนาแห่งเอเชีย
    (the Asian Development Bank) และสำนักงานพัฒนาเศรษฐกิจและสังคมแห่งชาติ (the
    National Economic and Social Development Board)
    ซึ่งส่วนหนึ่งของโครงการนี้คือการศึกษาและวิเคราะห์ในแนวลึกของผลกระทบทางสังคมที่เกิดจากวิกฤติการณ์ทางเศรษฐกิจซึ่งได้ทำการสำรวจสถาบันการศึกษา
    220 แห่ง สถานีอนามัย 180 แห่ง และ ครัวเรือน 600 แห่งทั่วประเทศ

3.  การวิจัยความพึงพอใจของผู้บริโภค (Customer satisfaction research)
    การวิจัยเพื่อหาความพึงพอใจของผู้บริโภคที่มีต่อสินค้าหรือบริการ
    ซึ่งครอบคลุมกลุ่มตัวอย่างของผู้บริโภคที่เป็นตัวแทนได้
    ซึ่งโดยปกติจะเป็นการผสมผสานระหว่างการสัมภาษณ์ทางโทรศัพท์, การสัมภาษณ์โดยตรง
    และการสัมภาษณ์แบบกลุ่มย่อย (FOCUS GROUP)

  ผลงานที่ผ่านมา

  - การวิจัยความพึงพอใจของผู้ใช้รถยนต์
  การสำรวจผู้ใช้รถยนต์ของสหรัฐอเมริกาในประเทศไทยจำนวน 330 ราย
  (การคัดเลือกตัวอย่างแบบสุ่มอย่างง่าย)
  ผลการสำรวจสามารถนำมาจัดทำรายละเอียดข้อมูลของลูกค้าและดัชนีวัดความพอใจของลูกค้า
  (Customer Satisfaction Index : “CSI”) สำหรับสินค้าและบริการที่ได้รับ

1.  การตลาดและภาวะการแข่งขัน

  กลยุทธ์ทางการตลาด

-   จุดแข็งในการวางตำแหน่งตลาดในประเทศไทย

-   พัฒนาเครือข่ายภูมิภาคสำหรับการวิจัยตลาดในกลุ่มประเทศอาเซียนและเอเชียตะวันออก

-   จัดตั้งพันธมิตรทางธุรกิจกับหน่วยงานวิจัยที่ดีนำเสนอเทคโนโลยีสมัยใหม่และ /
    หรือขยายตลาดอย่างกว้างขวาง

-   มีสัญญามาตรฐานสำหรับลูกค้า

-   นำเสนอแผนการตลาดต่อลูกค้าเป้าหมาย

-   ปรับรูปแบบงานวิจัยเพื่อการขายผ่านเว็บไซต์ (Worldwide web) และสามารถให้สิทธิพิเศษ
    (Franchise) แก่ตลาดในภูมิภาค

  กลุ่มลูกค้าเป้าหมาย

-   บริษัทข้ามชาติและบริษัทร่วมทุนไทยและต่างชาติที่มีการดำเนินการในประเทศไทย

-   บริษัทที่ปรึกษาและวิจัยต่างชาติที่มีลูกค้าต่างชาติซึ่งต้องการงานวิจัยในกลุ่มประเทศอาเซียนหรือในแถบภูมิภาคเอเชีย
    รวมทั้งประเทศไทย

-   บริษัทไทยที่มีขนาดใหญ่หรือบริษัทต่างชาติที่มีฐานในประเทศไทย
    ซึ่งต้องการการประเมินที่เป็นอิสระในเรื่องแนวโน้มของตลาด
    ส่วนแบ่งการตลาดและการแข่งขัน

-   หน่วยงานราชการ สถาบันการเงินต่างชาติ บริษัทการค้าระหว่างประเทศ
    (สำหรับงานวิจัยเชิงสำรวจ)

เป้าหมายลูกค้าทางภูมิภาค

-   ประเทศไทย

-   ประเทศสมาชิกอื่นๆในกลุ่มอาเซียน บริษัทฯ
    มีความสัมพันธ์ที่ดีเป็นเวลานานกับกลุ่มบริษัทวิจัยและที่ปรึกษาในประเทศเหล่านี้ ซึ่งบริษัทฯ
    สามารถร่วมมือกับกลุ่มบริษัทเหล่านี้ในการดำเนินงานวิจัยและให้คำปรึกษาในภูมิภาค

ตัวอย่างลูกค้าในปี 2544

  คณะกรรมการส่งเสริมการลงทุน, Dimler Chryler (Thailand) และ Diamond Trading
  Company (ชื่อเดิม “De Beers”)

  จุดแข็งในการแข่งขัน

-   มีสัญญาประจำกับกลุ่มลูกค้าชั้นนำ

-   มีประวัติการทำงานในประเทศไทยเป็นระยะเวลานาน

-   มีการทำงานวิจัยที่ดีอย่างมืออาชีพ

-   มีการแข่งขันต่ำ (แม้ว่ามีการเจริญเติบโต)

  การวิเคราะห์การแข่งขัน

-   การวิจัยตลาดของอุตสาหกรรม ปรากฎว่าไม่มีคู่แข่งขันโดยตรง
    บริษัทวิจัยผู้บริโภคทั้งในประเทศและต่างประเทศ เช่น Taylor-Nelson (TNS), Asia
    Market Intelligence (AMI), Market Behavior Limited (now NFO), CSN &
    Associates และ Advanced Research Group
    มีการทำวิจัยตลาดอุตสาหกรรมเพียงเล็กน้อย

-   การวิจัยเชิงสำรวจ คู่แข่งขันส่วนใหญ่คือบริษัทวิจัยในประเทศ เช่น CSN, Infosearch,
    Advanced Research group, Thailand Development Research Institute
    (TDRI), บรรษัทเงินทุนอุตสาหกรรมแห่งประเทศไทย (IFCT) สถาบันวิจัย
    ของวิทยาลัยหรือมหาวิทยาลัยของรัฐและเอกชน (จุฬาลงกรณ์มหาวิทยาลัย
    มหาวิทยาลัยธรรมศาสตร์ มหาวิทยาลัยหอการค้าไทย มหาวิทยาลัยอัสสัมชัญ
    และมหาวิทยาลัยสวนสุนันทา) บริษัทฯ ไม่สามารถแข่งขันกับคู่แข่งขันที่เสนอราคาต่ำได้
    โดยเฉพาะบริษัทในประเทศที่มีอยู่ในปัจจุบัน บริษัทฯ
    จึงวางแผนที่จะใช้จุดแข็งในการสำรวจโดยการจ้างนักสถิติที่เชี่ยวชาญในงานวิจัยและสามารถพัฒนากลุ่มตัวอย่าง
    (โรงงานอุตสาหกรรม ครัวเรือน และบุคคลทั่วไป) จากกลุ่มเป้าหมายได้
    อนึ่งการนำคอมพิวเตอร์เพื่อช่วยในการสัมภาษณ์ทางโทรศัพท์(Computer-Aided Telephone
    Interviewing (CATI) ที่คาดว่าจะเริ่มติดตั้งในครึ่งปีหลังของปี 2544
    มีแนวโน้มว่าจะเลื่อนการติดตั้งออกไปเนื่องจากปัจจุบันฝ่ายวิจัยการตลาดมีลูกค้าหลักในด้านตลาดอุตสาหกรรม
    ไม่มีโครงการใหม่ทางด้านวิจัยสำรวจ ซึ่งโครงการเหล่านี้ต้องพึ่งพาเทคโนโลยี่ด้าน CATI
    จึงเห็นสมควรจะเลื่อนการติดตั้งออกไป

-   งานวิจัยความพึงพอใจของผู้บริโภค คู่แข่งขันคือกลุ่มเดียวกันกับการวิจัยเชิงสำรวจ
    เนื่องจากงานวิจัยความพึงพอใจของผู้บริโภคไม่ใช่ผลิตภัณฑ์หลัก
    บริษัทฯจึงไม่ค่อยได้เน้นการนำเสนอขายในเรื่องการวัดความพึงพอใจของผู้บริโภคมากนัก
    คงมีการทำงานวิจัยในด้านนี้ให้กับลูกค้าเพียงไม่กี่รายเท่านั้น

3.2.3 การวิเคราะห์อุตสาหกรรม

-   ปัจจัยที่ส่งผลต่อความต้องการสำหรับการวิจัยตลาดจะเหมือนกับแผนกที่ปรึกษาธุรกิจ
    (โปรดดูรายละเอียดในหัวข้อ 3.1.3 ที่เกี่ยวกับการวิเคราะห์อุตสาหกรรม)

-   แม้จะมีการคาดหมายว่าภาวะเศรษฐกิจของประเทศไทยจะหดตัวลง
    ซึ่งเป็นผลสืบเนื่องจากการชะลอตัวของเศรษฐกิจสหรัฐอเมริกาและญี่ปุ่น บริษัทฯ
    คาดว่าความต้องการของการวิจัยตลาดในปีนี้อย่างน้อยจะอยู่ที่ระดับเดียวกับปี 2544

    3.  งานที่ยังไม่ได้ส่งมอบ

  ณ สิ้นปี 2544 บริษัทฯ ไม่มีงานวิจัยตลาดที่ยังไม่ได้ส่งมอบ

2.  ฝ่ายวิจัยนโยบายรัฐ (Policy Research Division)

    1.  ลักษณะการให้บริการประกอบด้วย

  การให้คำปรึกษาในเชิงนโยบาย กลยุทธ์และแผนงาน เพื่อเป็นการส่งเสริมและพัฒนาในด้านต่างๆ
  ดังนี้

1.  การพัฒนาภาคเอกชนและผู้ประกอบการ (Private sector development and
    entrepreneurship)

  เป็นการให้คำปรึกษาด้านนโยบายและกลยุทธ์ ที่จะส่งเสริมการพัฒนาภาคเอกชน
  โดยเน้นในกรอบเศรษฐกิจของเอเชียซึ่งรวมถึงการพัฒนาและฝึกอบรมผู้ประกอบการ
  การประเมินผลโครงการของผู้ประกอบการ การเสริมสร้างความแข็งแกร่งให้กับสมาคมทางธุรกิจ
  และการให้บริการด้านข้อมูลในการสนับสนุนภาคธุรกิจ

  ผลงานที่ผ่านมา : การพัฒนาโครงการอนุภูมิภาคแม่น้ำโขง (Greater Mekong Subregion –
  “GMS”) ที่เป็นผลจากการดำเนินงานโครงการอนุภูมิภาคแม่น้ำโขง
  ซึ่งมีส่วนสนับสนุนบทบาทของสมาคมธุรกิจ หอการค้า
  และอุตสาหกรรมในโครงการร่วมมือทางเศรษฐกิจของ GMS
  โดยโครงการได้รับความร่วมมือจากธนาคารเพื่อการพัฒนาแห่งเอเชีย (Asian Development
  Bank – “ADB”) และ United Nations ESCAP
  โดยโครงการนี้มีความสำคัญในการพัฒนาภาคธุรกิจในอนาคตภายใต้ภาวะเศรษฐกิจที่เป็นอยู่

2.  การพัฒนาเศรษฐกิจในภูมิภาค (Regional economic development)

  เป็นการให้บริการที่หลากหลายเพื่อพัฒนาธุรกิจ การค้า และการลงทุน ด้านต่าง ๆ
  ที่เกี่ยวข้องกับพื้นที่พัฒนาเศรษฐกิจในระดับภูมิภาค (Regional Economic Development
  Areas หรือ “REDAs”)
  เช่นการช่วยเหลือให้คำปรึกษาแก่พื้นที่พัฒนาเศรษฐกิจในระดับภูมิภาคใหม่ ๆ งานวิจัย
  และกรอบความคิดในการพัฒนา

  ผลงานที่ผ่านมา : การพัฒนาในภูมิภาคทูเมน (Tumen)
  ซึ่งเป็นการศึกษาด้านนโยบายของบริเวณลุ่มน้ำทูเมน ที่ครอบคลุมพื้นที่เกาหลีเหนือ
  รัสเซียตะวันออก ตอนเหนือของจีน และประเทศมองโกเลีย การดำเนินโครงการประกอบด้วย
  การจัดเตรียมรายงานวิจัยด้านการค้าและการลงทุนในพื้นที่พัฒนาภูมิภาค
  กรอบความคิดการพัฒนาระดับภูมิภาค และการนำเสนอต่อที่ประชุมในเดือนมีนาคม 2543 ที่ปักกิ่ง
  ซึ่งโครงการนี้ได้กระตุ้นความสนใจประเทศในทวีปอาฟริกาทางตอนใต้ ได้แก่กลุ่มประเทศแซมเบีย
  มาลาวี โมซัมบิก (the Zambia-Malawi-Mozambique Growth Triangle) โดยมีบริษัทฯ
  ทำหน้าที่เป็นที่ปรึกษาของโครงการพัฒนาเศรษฐกิจภูมิภาคในอาฟริกาทางใต้

3.  การพัฒนาอุตสาหกรรม วิทยาศาสตร์ และเทคโนโลยี (Industrial, science and
    technology development)

  เป็นการให้บริการที่หลากหลายด้านนโยบายเพื่อการพัฒนาอุตสาหกรรม วิทยาศาสตร์
  และเทคโนโลยี โดยเฉพาะด้านความสามารถในการแข่งขันของอุตสาหกรรม (industrial
  competitiveness) value chain การวิเคราะห์กลุ่มอุตสาหกรรม (clusters
  analysis) การขนส่งสินค้า (logistics) นโยบายอุตสาหกรรมเชิงกลยุทธ์และอื่น ๆ

  ผลงานที่ผ่านมา : การพัฒนาความสามารถในการแข่งขันในภูมิภาคเอเชียตะวันออก
  ซึ่งเป็นโครงการที่บริษัทฯ กำลัง ดำเนินการและให้ความสนใจเป็นพิเศษ โดยมีจำนวน 2
  โครงการด้วยกัน คือ
  โครงการของธนาคารโลกที่ศึกษาความสามารถในการแข่งขันและการลงทุนของต่างชาติในประเทศต่าง
  ๆ ในเอเชียตะวันออก
  และโครงการของธนาคารเพื่อการพัฒนาเอเชียที่ศึกษาเรื่องความสามารถของบริษัทในการดำเนินกิจการหลังช่วงวิกฤติทางเศรษฐกิจของภูมิภาค
  ในประเทศต่าง ๆ 9 ประเทศในเอเชีย โดยทั้ง 2 โครงการนี้จะสนับสนุนบริษัทต่างๆ
  และผู้กำหนดนโยบายที่กำลังประสบกับความท้าทายของโลกาภิวัฒน์ในศตวรรษที่ 21 นี้

4.  การส่งเสริมการลงทุน (Investment Promotion)

  เป็นการให้บริการที่หลากหลายเพื่อเสริมสร้างกิจกรรมส่งเสริมการลงทุนของหน่วยงานที่เกี่ยวข้อง
  รวมถึง การสร้างความสามารถของเจ้าหน้าที่ส่งเสริมการลงทุน
  การส่งเสริมการลงทุนอย่างมีเป้าหมาย การปรับปรุงองค์กร โครงการตรวจสอบและประเมินผล
  และการสร้างภาพลักษณ์

  ผลงานที่ผ่านมา : การบริหารการเปลี่ยนแปลงในหน่วยงานส่งเสริมการลงทุน โดยที่ทางบริษัทฯ
  และคณะทำงานจากจุฬาลงกรณ์มหาวิทยาลัยที่มีความชำนาญในด้านการบริหาร
  ร่วมกันดำเนินการบริหารการเปลี่ยนแปลงภายในสำนักงานคณะกรรมการส่งเสริมการลงทุน
  (BOI) โครงการนี้เป็นการศึกษางานบริการและขั้นตอนการทำงานของ BOI โดยละเอียด
  นอกจากนี้ทางบริษัทฯ ยังได้ดำเนินโครงการ “ส่งเสริมการลงทุนอย่างมีเป้าหมาย” สำหรับ BOI
  ในการระบุและมุ่งเป้าไปที่นักลงทุนแต่ละรายที่มีคุณสมบัติตามเกณฑ์ที่ตั้งไว้
  และให้บริการข้อมูลกับพื้นฐานที่จัดทำขึ้นมาโดยเฉพาะตามความต้องการของโครงการลงทุนแต่ละราย
  ขณะนี้ทางบริษัทฯ
  กำลังดำเนินโครงการปฏิรูปที่สำคัญในสำนักงานส่งเสริมการลงทุนในประเทศปากีสถาน

5.  การพัฒนาทรัพยากรมนุษย์ (Human resource development)

  เป็นงานวิจัยและบริการทางด้านการศึกษาในระดับอุดมศึกษาโดยมุ่งเน้นการเชื่อมโยงความสัมพันธ์ระหว่างภาคอุตสาหกรรมกับภาคการศึกษา
  โดยเฉพาะการศึกษาระดับสูง
  ขอบเขตทั้งสองของหัวข้อนี้คือกลยุทธ์ขยายการศึกษาไปสู่ระดับอุดมศึกษา (Higher education
  outreach strategies)
  และการพัฒนาหลักสูตรการฝึกอบรมเพื่อปรับปรุงการบริหารการศึกษาระดับอุดมศึกษา

  ผลงานที่ผ่านมา : ความสัมพันธ์ระหว่างมหาวิทยาลัยและอุตสาหกรรมภายใต้กรอบเศรษฐกิจของ
  APEC
  โครงการนี้เป็นการวิจัยเชิงลึกทั้งในแนวความคิดและรูปแบบของความสัมพันธ์ระหว่างมหาวิทยาลัยและอุตสาหกรรมรวมถึงงานวิจัยภายในประเทศไทย
  บริษัทฯ ได้ร่วมทำวิจัยกับทีมวิจัยของ 9 ประเทศ
  และจัดการประชุมหลายครั้งเพื่อเผยแพร่ผลการวิจัย
  รวมทั้งการทำวิจัยจำนวนมากด้านการศึกษาระดับสูงในสาขาวิทยาศาสตร์และเทคโนโลยีในประเทศไทยและภูมิภาคนี้
  และสนับสนุนการออกนอกระบบราชการของมหาวิทยาลัยในสังกัดด้วย

6.  การพัฒนาภาคสังคม (Social sector development)

  ให้คำปรึกษาด้านตลาดแรงงาน สาธารณสุข และการศึกษา
  รวมทั้งเรื่องต่างๆที่เกี่ยวข้องกับองค์กรพัฒนาเอกชน ( NGOs ) และประชาคม (Civil
  Society)

  ผลงานที่ผ่านมา : การปฏิรูปภาคสังคมในประเทศไทย
  ซึ่งเป็นโครงการหลักโครงการหนึ่งของธนาคารเพื่อการพัฒนาแห่งเอเชีย (ADB)
  และสำนักงานพัฒนาเศรษฐกิจและสังคมแห่งชาติ (NESDB) ที่เกี่ยวกับภาคสังคมในประเทศไทย
  ในโครงการนี้บริษัทฯ
  ได้ร่วมงานกับจุฬาลงกรณ์มหาวิทยาลัยในการศึกษากระบวนการวางแผนของแผนพัฒนาเศรษฐกิจและสังคมแห่งชาติฉบับที่
  8 การวิเคราะห์แนวลึกเกี่ยวกับผลกระทบทางสังคมที่เกิดจากวิกฤตการณ์
  และนโยบายตลาดแรงงานโดยละเอียด รวมถึงระบบข้อมูลของแรงงาน
  ซึ่งโครงการนี้ชี้ให้เห็นปัจจัยพื้นฐานที่เป็นตัวกำหนดเศรษฐกิจของประเทศไทยและสังคมในอนาคต
  โดยมีการศึกษาเป็นหลักและรองลงมาคือ การพัฒนาทักษะ สาธารณสุข และสวัสดิการสังคม

7.  การประเมินผลโครงการ (Program evaluation)

  บริษัทฯ ดำเนินการประเมินผลโครงการองค์กรของรัฐ เพื่อการวัดผลการดำเนินงาน
  การประเมินผลที่ได้รับ การปรับปรุงประสิทธิภาพ และการประเมินคุณค่าของงานบริการ

  ผลงานที่ผ่านมา : การพัฒนาธุรกิจขนาดกลางและขนาดเล็ก (SME)
  ในประเทศไทยที่เป็นโครงการประเมินประสิทธิภาพและความสามารถของธุรกิจขนาดกลางและเล็กในภาคการผลิต
  ซึ่งเป็นส่วนหนึ่งของโครงการจัดทำแผนแม่บทในการพัฒนาธุรกิจขนาดกลางและขนาดเล็ก (SME)
  ภายใต้แผนปรับปรุงโครงสร้างอุตสาหกรรมของกระทรวงอุตสาหกรรม บริษัทฯ
  และจุฬาลงกรณ์มหาวิทยาลัยร่วมกันดำเนินโครงการซึ่งประกอบด้วยการสำรวจผู้ผลิตขนาดกลางและเล็ก
  และการวิเคราะห์อื่นๆ ที่เกี่ยวข้อง นอกจากนี้บริษัทฯ
  ได้ประเมินการให้บริการพัฒนาธุรกิจและการเงินในภาคเหนือของกรมส่งเสริมอุตสาหกรรมกระทรวงอุตสาหกรรม

1.  การตลาดและภาวะการแข็งขัน

  กลยุทธ์ทางการตลาดและปัจจัยแห่งความสำเร็จ

-   สนับสนุนหน่วยงานภาครัฐในการปรับโครงสร้างเศรษฐกิจและสังคม

-   นำแนวโน้มการให้ทุนสนับสนุนด้านนโยบายรัฐจากองค์การระหว่างประเทศในจุดที่บริษัทฯ
    มีความเข้มแข็งโดยการติดตามโครงการทั้งหมดอย่างระมัดระวัง มาใช้ให้เกิดประโยชน์

-   นำงานที่ปรึกษาธุรกิจในประเทศแถบอนุภูมิภาคแม่น้ำโขง (GMS) มาใช้ให้เกิดประโยชน์

-   ประเมินโครงการต่างๆ ที่จัดทำขึ้นในช่วงวิกฤตการณ์ทางเศรษฐกิจ โดยเฉพาะ โครงการ
    SME การศึกษา และภาคสังคมอื่นๆ

-   พัฒนาความสามารถของ e-government เพื่อช่วยเหลือรัฐบาลให้ “on-line”
    ในระดับภูมิภาคที่ทางรัฐบาลยังขาดกลยุทธ์และบุคลากรในการดำเนินงานที่มีคุณภาพ

-   นำเสนอบริการใหม่ของบริษัทฯ ที่เป็นการผสมผสานกันระหว่างกิจการของรัฐและเอกชน

-   ประยุกต์งานที่ปรึกษาในประเทศไทยและประเทศแถบอนุภูมิภาคแม่น้ำโขง (GMS) แก่ภูมิภาคอื่น
    เช่น เอเชียตอนใต้และอาฟริก

  กลุ่มลูกค้าเป้าหมาย

  บริษัทฯ
  ให้บริการวิจัยด้านนโยบายในหลายโครงการแก่หน่วยงานราชการและองค์กรนานาชาติซึ่งรวมธนาคารเพื่อการพัฒนาแห่งเอเชีย
  (ADB) International Finance Corporation ธนาคารโลก (World Bank) USAID
  และองค์การสหประชาชาติ รวมถึงหอการค้าและองค์กรธุรกิจด้วย
  สำหรับลูกค้าไทยประกอบด้วยสำนักงานคณะกรรมการส่งเสริมการลงทุนแห่งประเทศไทย
  สำนักงานพัฒนาวิทยาศาสตร์และเทคโนโลยีแห่งชาติ
  สำนักงานคณะกรรมการพัฒนาเศรษฐกิจและสังคมแห่งชาติ กระทรวงอุตสาหกรรม
  ทบวงมหาวิทยาลัย กระทรวงต่างประเทศ สถาบันวิจัยและพัฒนาประเทศไทย
  และมหาวิทยาลัยชั้นนำหลายๆ แห่ง

  นอกจากนี้แผนกวิจัยนโยบายนี้ได้ทำงานอย่างใกล้ชิดกับองค์กรของไทยและนานาชาติ เช่น World
  Economic Forum, GMS Business Forum, Joint Foreign Chambers of Commerce
  of Thailand และ บริษัทที่ปรึกษานานาชาติ

  เป้าหมายลูกค้าทางภูมิภาค

  บริษัทฯ ทำวิจัยและให้บริการคำปรึกษาด้านนโยบายแก่หน่วยงานภาครัฐในประเทศไทย อาเซียน
  และประเทศอื่นในแถบภูมิภาคเอเชียตะวันออก
  โดยทำงานร่วมกับกลุ่มผู้ชำนาญการในธุรกิจให้คำปรึกษาจำนวนมาก สมาคมธุรกิจ
  และสถาบันการศึกษาทางด้านธุรกิจในภูมิภาคนี้
  ซึ่งทำให้บริษัทฯสามารถตอบสนองต่อความต้องการของผู้ที่มีบทบาทหลักในการทำวิจัยด้านนโยบายระดับภูมิภาค

  ทั้งนี้บริษัทฯ ได้ดำเนินโครงการวิจัยนโยบายในประเทศภูมิภาคอาเซียนทั้งหมด ได้แก่ บรูไน
  กัมพูชา อินโดนีเซีย ลาว มาเลเซีย พม่า ฟิลิปปินส์ สิงคโปร์ ประเทศไทย และเวียดนาม
  รวมทั้งมณฑลยูนนานของจีน ฮ่องกง ไต้หวัน ญี่ปุ่น ปากีสถาน รัสเซีย เกาหลีใต้ เกาหลีเหนือ
  ศรีลังกา ฟิจิ และมาลาวี

  จุดแข็งในการแข่งขัน

-   บริษัทฯ มีชื่อเสียงและเป็นที่รู้จักในประเทศไทยและในประเทศแถบอนุภูมิภาคแม่น้ำโขง
    โดยเป็นผู้ประมูลงานที่ปรึกษาด้านที่ไม่ใช่เทคนิค (Non-Technical)
    ที่ใหญ่ที่สุดของธนาคารเพื่อการพัฒนาแห่งเอเชีย (โปรดดู A Fact Sheet: Thailand and
    ADB ประจำเดือนเมษายน 2543)

-   บริษัทฯ มีเครือข่ายความสัมพันธ์ที่ดีและกว้างขวางกับพันธมิตรหน่วยงานต่างๆ ในเอเชีย
    สหรัฐอเมริกาและยุโรป

-   บริษัทฯ มีเจ้าหน้าที่ระดับสูงที่มีความเชี่ยวชาญ โดยมีผู้ที่ได้รับปริญญาเอก 2 ท่าน
    ซึ่งมีประสบการณ์หลากหลาย

-   แผนกฯ มีการทำงานร่วมกับแผนกที่ปรึกษาทางธุรกิจของบริษัทฯ ในการให้คำปรึกษา
    จึงทำให้สามารถเสนอมุมมองและแนวความคิดของภาคเอกชนให้ลูกค้าภาครัฐรับทราบได้

-   บริษัทฯ เน้นการทำงานในประเทศไทยและภูมิภาค
    โดยมีประสบการณ์ด้านนโยบายในภูมิภาคมาเป็นเวลานานกว่า 15 ปี

  การวิเคราะห์การแข่งขัน

  แผนกวิจัยนโยบายของบริษัทฯ อยู่ในตำแหน่งที่มีลักษณะเฉพาะ
  ดังนั้นจึงเป็นการยากที่จะประมาณส่วนแบ่งตลาด
  โดยธนาคารเพื่อการพัฒนาแห่งเอเชียได้จัดอันดับให้บริษัทฯ
  เป็นผู้วิจัยนโยบายอันดับหนึ่งในประเทศไทยมากกว่า 4 ปี

  คู่แข่งขันที่สำคัญประกอบด้วย

-   หน่วยงานกึ่งรัฐ เช่น สถาบันวิจัยเพื่อการพัฒนาประเทศไทย (Thailand Development
    Research Institute (TDRI))

-   มหาวิทยาลัยและสถาบันที่ทำวิจัย

-   บริษัทที่ปรึกษารายใหญ่ 6 ลำดับแรก (ในขอบเขตงานเดียวกัน)

-   บริษัทที่ปรึกษานานาชาติในงานที่เกี่ยวข้อง

-   บริษัทวิศวกรไทยที่มีหน่วยงานวิจัยนโยบาย

-   นักวิจัยอิสระ

    1.  วัตถุประสงค์ของแผนกวิจัยนโยบายภาครัฐ

  แผนกวิจัยนโยบายรัฐมีวัตถุประสงค์ที่จะทำให้บริษัทฯ
  เป็นผู้นำในงานวิจัยนโยบายในประเทศไทยและภูมิภาคนี้
  โดยทางบริษัทฯจะกำหนดทิศทางในการทำงานวิจัยนโยบายซึ่งส่งผลที่ชัดเจนแก่การพัฒนาเศรษฐกิจในประเทศที่บริษัทฯ
  ดำเนินการ

  บริษัทฯ
  จะทำงานเพื่อให้เป็นทางเลือกหนึ่งสำหรับการบริการให้คำปรึกษาของรัฐบาลและหน่วยงานอื่นในแถบภูมิภาคนี้
  และเป็นอีกทางเลือกหนึ่งของบริษัทที่ปรึกษาอื่นที่ต้องการผู้ร่วมทำงานวิจัยทางด้านนี้ในประเทศไทยและภูมิภาคนี้

  บริษัทฯ จะสร้างพื้นฐานการวิจัยที่กระตุ้นให้เกิดนวัตกรรมอย่างต่อเนื่อง
  และเสริมสร้างความแข็งแกร่งของผลิตภัณฑ์
  รวมถึงการพัฒนาผู้วิจัยและคณะที่มีส่วนเกี่ยวข้องในการพัฒนาโครงการ
  ความสำเร็จของโครงการและการนำโครงการไปปฏิบัติ

  ขอบเขตวัตถุประสงค์เฉพาะ

1.  พัฒนาฐานความรู้และเครือข่ายภายในภูมิภาคเพื่อสนับสนุนงานให้คำปรึกษาวิจัยนโยบายรัฐ
    รวมทั้งนำไปใช้ในบริการอื่นด้วยซึ่งประกอบด้วย 3 ประเด็นสำคัญคือ

-   สร้างความเข้มแข็งให้กับคณะทำงานภายในบริษัทฯ
    เพื่อสนับสนุนการพัฒนางานและเพื่อให้แน่ใจว่าการนำเสนอและส่งมอบงานมีคุณภาพและมาตรฐานเป็นไปตามที่ต้องการ

-   สร้างฐานข้อมูลนักวิจัยและบุคลากรอื่นๆ
    ที่จำเป็นในประเทศไทยและภูมิภาคเพื่อที่จะสนับสนุนบุคลากรภายในบริษัทฯ
    และสนับสนุนความสามารถของบริษัทฯในการคัดสรรคณะทำงานสำหรับโครงการวิจัยหลักต่าง ๆ

-   สร้างความร่วมมือที่แข็งแกร่งกับพันธมิตรทางการค้าในประเทศหลักๆ ที่สนใจ
    เพื่อขยายความสามารถในการจัดส่งงานและจัดตั้งคณะทำงานเพื่อประมูลโครงการสำคัญต่าง ๆ

2.  บริษัทฯ จะจัดทำวิธีการทำงานที่ผสมผสานความต้องการของบริษัทฯ และภูมิภาค
    ซึ่งตอบสนองต่อความต้องการของลูกค้าหลัก

3.  พัฒนากรอบความคิดเฉพาะของงานนโยบาย ซึ่งเป็นผลิตภัณฑ์ของแผนกวิจัยนโยบายรัฐ
    และเป็นพื้นฐานการทำงานของแผนกฯ ที่จะนำไปพัฒนางานต่อไป

4.  มุ่งเน้นการขยายงานไปสู่ ภูมิภาคอาเซียน (ASEAN) และ ภูมิภาคลุ่มแม่น้ำโขง (GMS)
    แต่ในขณะเดียวกันก็ได้พยายามและเน้นการให้บริการที่ครอบคลุมทั่วโลก

5.  นำเทคโนโลยีสารสนเทศมาใช้เป็นเครื่องมือนำเสนองาน
    แสดงผลิตภัณฑ์และงานบริการที่หลากหลายของแผนกนโยบายรัฐ

6.  พัฒนางานที่ทำให้เกิดความร่วมมือระหว่างแผนกต่าง ๆ ของบริษัทฯ
    โดยผ่านเครือข่ายที่กว้างขวางของบริษัทฯ
    ทั้งในภาครัฐและเอกชนโดยที่แผนกนโยบายจะมุ่งเน้นการเพิ่มความเชื่อมโยงระหว่างแผนกต่าง
    ๆ ภายในบริษัทฯ รวมถึงการศึกษาความเป็นไปได้ในการนำเทคโนโลยีสารสนเทศ
    และพาณิชย์อิเล็คทรอนิคส์ในงานที่ทางแผนกนโยบายรัฐมีความสนใจ และมีความเชี่ยวชาญมาใช้

    1.  งานที่ยังไม่ได้ส่งมอบ

  ณ สิ้นปี 2544 บริษัทฯ มีงานที่ยังไม่ได้ส่งมอบทั้งสิ้นจำนวน 1 ชิ้น คิดเป็นมูลค่างาน ณ ปัจจุบัน
  110,396.41 บาท คิดเป็นร้อยละ 0.26 ของรายได้รวม
  ทั้งนี้ม่มีงานชิ้นใดที่มีมูลค่างานคงเหลือเท่ากับหรือมากกว่าร้อยละ 10 ของรายได้รวม

3.  ฝ่ายสื่อสิ่งพิมพ์และธุรกิจออนไลน์ (Publications and On-line Services Division)

    1.  ลักษณะการบริการประกอบด้วย

-   งานวิเคราะห์อุตสาหกรรม (Industrial sector research)
    เป็นการวิเคราะห์ในเชิงลึกในธุรกิจและอุตสาหกรรมที่สำคัญของไทย เช่น ธุรกิจโทรคมนาคม
    ธุรกิจบริการด้านสุขภาพอนามัย ธุรกิจธนาคาร ธุรกิจประกันภัย ธุรกิจอินเตอร์เน็ต รัฐวิสาหกิจ
    และกลุ่มตระกูลธุรกิจชั้นนำในประเทศไทย

-   ข้อมูลบริษัทจดทะเบียน (Listed company fact files)
    เป็นข้อมูลทางการเงินและข้อมูลพื้นฐานของบริษัทจดทะเบียนในตลาดหลักทรัพย์แห่งประเทศไทย

-   การวิเคราะห์ภาวะเศรษฐกิจและการเมือง (Economic and political review)
    ในอดีตธาราสยามได้จัดทำรายงานภาวะเศรษฐกิจรายไตรมาส ซึ่งบริษัทฯ
    จะได้ปรับปรุงรายงานโดยเพิ่มเติมความเห็นเกี่ยวกับพัฒนาการล่าสุดด้านการเมือง

-   ที่ปรึกษาทางการเงิน (Financial consultancy)
    ธาราสยามยังคงให้บริการกับลูกค้าที่เป็นสถาบันการเงินจำนวนไม่มากนัก
    โดยมีสัญญาการชำระเงินในลักษณะว่าจ้างประจำ

  ในประเทศที่พัฒนาแล้วข้อมูลจำนวนมากจะปรากฏต่อสาธารณะ
  ซึ่งลักษณะเช่นนี้จะไม่ปรากฏในประเทศเช่นประเทศไทย โดยหน่วยงานและองค์กรต่างๆ พบว่า
  การได้มาซึ่งข้อมูลเพื่อประกอบการดำเนินธุรกิจ
  หรือเพื่อช่วยในการตัดสินใจเป็นไปได้ด้วยความยากลำบาก

  ดังนั้นข้อมูลเหล่านั้นจะมีมูลค่าสูงโดยเฉพาะถ้าเป็นข้อมูลที่มีการระบุความต้องกา
  กลยุทธ์ของธาราสยาม คือ การระบุกลุ่มหรืออุตสาหกรรมที่น่าสนใจ
  ซึ่งมีกลุ่มผู้ซื้อเป้าหมายจำนวนมากพอและคุ้มค่าต่อการวิเคราะห์และเขียนรายงานที่มีจำนวน 500
  หน้าในช่วงระยะเวลา 3 เดือน

  สำหรับข้อมูลของบริษัทจดทะเบียนได้รับความสนใจน้อยลงตามการลดลงของความสนใจลงทุนในตลาดหลักทรัพย์แห่งประเทศไทย
  อย่างไรก็ดีคาดว่าการปรับปรุงผลิตภัณฑ์จะช่วยให้ยอดขายของผลิตภัณฑ์นี้เพิ่มขึ้นในกลุ่มนักลงทุนมืออาชีพ

  งานวิจัยภาวะเศรษฐกิจซึ่งธาราสยามเคยทำตลาดมาก่อนได้ดำเนินการต่อไปภายใต้ชื่อเสียงในด้านความถูกต้องและการเข้าถึงของผลงาน
  โดยได้จัดทำเป็นรายไตรมาสและเนื้อหาประกอบด้วยการวิเคราะห์ในเชิงลึกแนวโน้มเศรษฐกิจไทย
  และวิเคราะห์ถึงสาเหตุและผลกระทบที่อาจจะเกิดขึ้นในอนาคต

1.  การตลาดและภาวะการแข่งขัน

  ลูกค้าเป้าหมายและกลยุทธ์การตลาด

  แผนกสื่อสิ่งพิมพ์และธุรกิจออนไลน์มีกลุ่มลูกค้าที่กว้างขวาง
  ในอดีตที่ผ่านมาลูกค้าส่วนใหญ่กระจุกตัวอยู่ในกลุ่มสถาบันการเงิน
  โดยเฉพาะบริษัทนายหน้าหลักทรัพย์และกลุ่มผู้จัดการกองทุนทั้งในและต่างประเทศ
  อย่างไรก็ตามภายหลังจากวิกฤตการณ์ทางเศรษฐกิจในเอเชียในปี 2540
  ทำให้ต้องทบทวนการพึ่งพิงกลุ่มลูกค้าเหล่านี้ บริษัทต่างชาติที่เป็นที่ปรึกษากฎหมาย ผู้ตรวจสอบบัญชี
  ผู้เชี่ยวชาญการปรับโครงสร้าง บริษัทร่วมทุน ผู้เชี่ยวชาญการลงทุน
  ต่างก็จัดตั้งสำนักงานในภูมิภาคนี้หรือในประเทศไทยและมีบทบาทที่แข็งขันในตลาด

  เนื่องจากแผนกนี้กำลังเปลี่ยนรูปแบบการนำเสนอผลิตภัณฑ์จากแบบเดิม
  จึงต้องนำกลยุทธ์ทางการตลาดใหม่ๆ มาใช้ ดังนั้นบริษัทฯ
  จึงว่าจ้างผู้เชี่ยวชาญทางการตลาดซึ่งมีประสบการณ์ในธุรกิจการเงินมาดำรงตำแหน่งผู้อำนวยการอาวุโส
  แม้ว่าบทบาทหน้าที่จะต้องดูแลด้านการตลาดทั้งหมด
  แต่ก็คาดว่าแผนกสื่อสิ่งพิมพ์และธุรกิจออนไลน์จะเป็นงานหลักที่ต้องให้ความสำคัญ

  บริษัทฯต้องการเพิ่มบทบาทความสำคัญ เพื่อแข่งขันกับกลุ่มมืออาชีพ (professional
  communities) ตามรายนามข้างต้นและกลุ่มผู้ที่มีส่วนเกี่ยวข้องในอุตสาหกรรม
  โดยดำเนินกลยุทธ์เหล่านี้

-   ยกระดับและขยายฐานลูกค้าปัจจุบันและลูกค้าใหม่

-   ร่วมงานสัมมนาที่มุ่งเป้าไปยังผู้ใช้รายงานอุตสาหกรรมใดอุตสาหกรรมหนึ่งโดยเฉพาะ

-   ลงทุนในการพัฒนาเว็บไซท์ ( Website) ของบริษัทฯ
    ในอนาคตผลิตภัณฑ์ที่จัดทำโดยแผนกนี้จะส่งผ่านทางออนไลน์
    โดยลูกค้าอาจเลือกรับเป็นเอกสารก็ได้
    การส่งผลิตภัณฑ์ผ่านเว็บไซท์มีค่าใช้จ่ายที่ถูกกว่าและลูกค้ามีความสะดวกและคุ้นเคยมากกว่าการส่งเป็นเอกสาร
    ยิ่งไปกว่านั้นเว็บไซท์ยังช่วยในการจัดส่งข้อมูลที่ทันสมัย ซึ่งช่วยเพิ่มรายได้

-   ปรับปรุงผลิตภัณฑ์ตามความต้องการของลูกค้า

  เป้าหมายทางภูมิภาค

  ข้อมูลที่ปรากฏในผลิตภัณฑ์ของแผนกเป็นที่ต้องการขององค์กรต่างๆ
  ในระดับโลกที่มีธุรกิจในประเทศไทยและบริษัทไทยจำนวนมาก
  อย่างไรก็ตามเป็นที่คาดหมายว่าผลิตภัณฑ์ของแผนกจะยังคงเน้นข้อมูลเกี่ยวกับประเทศไทยตราบจนกระทั่งปลายปี
  2545

  สภาพการแข่งขันของผลิตภัณฑ์ที่แผนกจัดทำขึ้นได้แก่

-   Listed Company Fact Files : คู่แข่งขันในประเภทนี้คือ
    ตลาดหลักทรัพย์แห่งประเทศไทย ผู้ให้บริการระบบ “SIMS”
    ซึ่งประกอบด้วยข้อมูลของบริษัทจดทะเบียนต่างๆ ในประเทศไทย

-   Industrial Sector Research : บริษัทที่ปรึกษาอุตสาหกรรมเฉพาะประเภท
    ซึ่งผลิตรายงานภาพรวมของอุตสาหกรรมเป็นครั้งคราว

-   Quarterly Economic Review :
    ธนาคารขนาดใหญ่ส่วนใหญ่จะผลิตรายงานภาวะเศรษฐกิจ
    เช่นเดียวกับหน่วยงานราชการจำนวนหนึ่ง เช่น ธนาคารแห่งประเทศไทย
    และคณะกรรมการพัฒนาเศรษฐกิจและสังคมแห่งชาติ

-   Financial Consultancy : คู่แข่งขันมีจำนวนมากมาย เช่น
    ธนาคารทั้งในและต่างประเทศ สำนักงานตรวจสอบบัญชีรายใหญ่ 5 ราย
    และบริษัทที่ปรึกษารายใหญ่ เช่น Boston Consulting ซึ่งมีผลงานมากมายทางด้านนี้

    1.  งานที่ยังไม่ได้ส่งมอบ

  ณ สิ้นปี 2544 บริษัทฯ มีงานที่ยังไม่ได้ส่งมอบทั้งสิ้นจำนวน 6 ชิ้น
  เป็นหนังสือการวิจัยเฉพาะเรื่อง 6 เรื่อง คิดเป็นมูลค่างาน 3,738 ล้านบาท คิดเป็นร้อยละ
  8.98 ของรายได้รวม ทั้งนี้ ไม่มีงานชิ้นใดที่มีมูลค่างานคงเหลือเท่ากับหรือมากกว่าร้อยละ 10
  ของรายได้รวม

5.  การจัดหาผลิตภัณฑ์

  วิธีการต่างๆ ได้ถูกนำมาใช้ในการรวบรวมข้อมูลที่จำเป็น สำหรับการผลิตรายงานวิจัยที่บริษัทฯ
  จะส่งให้กับลูกค้า ข้อมูลเหล่านี้รวมถึง (โดยไม่ได้จำกัดอยู่เพียงแหล่งข้อมูลเหล่านี้เท่านั้น) :

-   นิตยสาร

-   หนังสือพิมพ์

-   สถิติ

-   รายงานภาวะเศรษฐกิจ

-   บทสัมภาษณ์

-   การสำรวจผู้บริโภค

-   การวิเคราะห์ขั้นต้น

-   งานวิจัยของบริษัทนายหน้าหลักทรัพย์

    5.  ขั้นตอนการบริการ

  ตารางดังต่อไปนี้แสดงขั้นตอนการให้บริการของแต่ละแผนกดังนี้

แผนกที่ปรึกษาทางธุรกิจ แผนกวิจัยตลาด แผนกวิจัยนโยบายรัฐ แผนกสื่อสิ่งพิมพ์และธุรกิจออนไลน์

  ขั้นตอนการให้บริการสามารถสรุปได้ ดังนี้

1.  การตลาด

  บริษัทฯ สรรหาโครงการต่างๆ โดยการแนะนำจากลูกค้าเก่าและใช้แผนการตลาดเชิงรุก
  ซึ่งประกอบด้วย การเข้าร่วมบรรยายและเป็นวิทยากร
  การส่งบทความและจดหมายข่าวไปยังสื่อมวลชน
  การเข้าร่วมกิจกรรมและการประชุมร่วมกับสมาคมหอการค้าต่างๆ
  และจากการแนะนำของบริษัทที่ปรึกษาและวิจัยต่างๆ ที่เป็นพันธมิตรกับทางบริษัทฯ
  หน่วยงานราชการไทยและต่างประเทศและสมาคมหอการค้า

ข) การติดต่อลูกค้าและการเสนอบริการ

  หลังจากติดต่อครั้งแรกกับผู้ที่จะมาเป็นลูกค้า บริษัทฯ
  จะประชุมกับลูกค้าเพื่อทบทวนวัตถุประสงค์ของโครงการโดยละเอียด
  แล้วนำมาจัดทำข้อเสนอโครงการ ซึ่งประกอบด้วย ความเป็นมา วัตถุประสงค์
  วิธีการและขั้นตอนในการดำเนินโครงการ บุคลากรในโครงการ
  ระยะเวลาโครงการและค่าธรรมเนียมในการดำเนินโครงการ
  ซึ่งข้อเสนอโครงการจะจัดทำในรูปแบบของเอกสารการประชุมโดยอาจจะมีการพิจารณาแก้ไขปรับปรุงหลายครั้งก่อนที่จะบรรลุข้อตกลง

  สำหรับแผนกวิจัยนโยบายรัฐ ข้อเสนอโครงการจะจัดทำตามแนวทางที่ลูกค้ากำหนดไว้
  โดยลูกค้าบางราย เช่น ธนาคารเพื่อการพัฒนาแห่งเอเชีย (ADB) และ ธนาคารโลก (World
  Bank)
  มีข้อกำหนดให้ผู้เข้าเสนอโครงการปฏิบัติตามกฎระเบียบการจัดทำข้อเสนอโครงการขององค์กรนั้นๆ
  อย่างเคร่งครัด

  ค) การวางแผนงาน

  หากมีการอนุมัติโครงการแล้ว ผู้จัดการโครงการจะจัดเตรียมแผนงาน
  โดยกำหนดหน้าที่ความรับผิดชอบ ระยะเวลาในการทำงานให้โครงการแล้วเสร็จ
  และออกแบบแบบสอบถามสำหรับงานวิจัยนั้น
  หากเป็นโครงการที่จำเป็นต้องใช้ผู้เชี่ยวชาญพิเศษหรือผู้รับเหมาช่วงงาน
  ผู้จัดการโครงการก็จะพิจารณาจัดหาให้เหมาะสมเป็นกรณีไป

ง) การดำเนินโครงการ

-   แผนกที่ปรึกษาทางธุรกิจ

  ประธานแผนกที่ปรึกษาทางธุรกิจจะเป็นผู้ควบคุมดูแลให้การดำเนินโครงการต่างๆ
  เป็นไปตามแผนงานโดยนำบุคลากรทั้งภายในและภายนอกบริษัทฯ มาดำเนินการสำรวจภาคสนาม
  และมีการติดตามการดำเนินงานอย่างต่อเนื่อง

-   แผนกงานวิจัยการตลาด

  รองประธานบริหารและรองประธานแผนกงานวิจัยการตลาดจะเป็นผู้ควบคุมดูแลและติดตามการดำเนินโครงการต่างๆ
  ของการวิจัยตลาดโดยครอบคลุมตั้งแต่ การสร้างแบบจำลอง (Pilot tests)
  การวิจัยภาคสนาม (Field research) การป้อนข้อมูล (Data entry) การวิเคราะห์ข้อมูล
  (Data analysis) และการจัดเตรียมรายงานผลงานวิจัย (Preparation of research
  reports)

-   แผนกงานวิจัยนโยบายรัฐ

  ประธานและรองประธานอาวุโสแผนกงานวิจัยนโยบายรัฐ
  จะเป็นผู้ควบคุมดูแลและติดตามการดำเนินโครงการต่างๆของงานวิจัยนโยบายรัฐซึ่งดำเนินงานโดยบุคลากรภายในและภายนอกบริษัท
  โดยครอบคลุมตั้งแต่การติดต่อประสานงานกับหน่วยงานราชการต่างๆ การวิจัยภาคสนาม (Field
  research) การป้อนข้อมูล (Data entry) การวิเคราะห์ข้อมูล (Data analysis)
  การจัดทำรายงานผลงานวิจัย (Preparation of research reports)
  และการปรับปรุงแก้ไขรายงานการวิจัย (Re-write and editing)

-   แผนกสื่อสิ่งพิมพ์และธุรกิจออนไลน์

  กระบวนการการจัดทำจะแตกต่างกันไปจากแผนกอื่นเนื่องจากเป็นการขายให้แก่ลูกค้าจำนวนมากแทนที่จะบริการให้แก่ลูกค้ารายเดียว
  ประธานแผนกจะเป็นผู้ควบคุมดูแลการเขียนบทความและเนื้อหาของงานวิจัยซึ่งเป็นไปตามความคาดหมายถึงสิ่งที่ลูกค้าต้องการ

จ) การจัดทำรายงานเสนอต่อลูกค้า

  โดยส่วนใหญ่รายงานที่นำเสนอต่อลูกค้า ประกอบด้วย สรุปผลการวิจัย
  บทสรุปและคำแนะนำให้กับลูกค้าในการดำเนินงานต่อไป ซึ่งแสดงให้เห็นถึงจุดเด่นของบริษัทฯ
  ในเรื่อง "ความรู้ ข้อมูลและการแก้ปัญหา"

5.  กลยุทธ์การตลาดของบริษัทฯ

  กลยุทธ์ทางการตลาดที่สำคัญ ของบริษัทฯ คือการมีชื่อเสียงในฐานะของบริษัทฯ
  ผู้ให้บริการอิสระด้านงานวิจัย ที่ปรึกษา และข้อมูลสารสนเทศชั้นนำของประเทศไทย

  เพื่อขยายโอกาสและพัฒนาให้ทันกับความท้าทายของเทคโนโลยีสารสนเทศใหม่ๆ บริษัทฯ
  มีแผนงานในการขยายตลาด โดยการว่าจ้างรองประธานอาวุโสหน่วยงานพัฒนาธุรกิจ
  ซึ่งรายงานโดยตรงต่อกรรมการผู้อำนวยการ เพื่อรับผิดชอบดังนี้

1)  ปรับปรุงและพัฒนาเนื้อหาและการนำเสนอให้ทันสมัย

2)  ประสานงานในด้านประชาสัมพันธ์บริษัทฯ

3)  รักษาและพัฒนาฐานข้อมูลลูกค้า

4)  พัฒนาฐานลูกค้าสถาบัน

5)  ประสานงานแผนกต่างๆ ในการรายงานสถานการณ์ด้านการตลาดเพื่อให้บริษัทฯ
    สามารถแข่งขันด้านราคา (the cutting-edge)

6)  ทำให้มั่นใจว่าเว็บไซต์ของบริษัทฯ จะสามารถใช้เป็นเครื่องมือทางการตลาดได้

    5.  ปัจจัยแห่งความสำเร็จ

(1) ความคิดริเริ่มสร้างสรรค์และประสบการณ์ของผู้บริหารอาวุโส

ผู้บริหารอาวุโสของบริษัทฯ
ประกอบด้วยผู้มีประสบการณ์ในด้านธุรกิจหลากหลายสาขาที่เป็นงานบริการหลักของบริษัทฯ มากว่า
20 ปี ดังนั้นบริษัทฯ จึงมีคณะผู้บริหารที่มีประสบกาณ์
และมีความรู้ความเข้าใจในการให้บริการที่ปรึกษาทางธุรกิจ การวิจัยตลาด
และการวิจัยนโยบายรัฐทั้งในระดับการทำงานและการตลาด นอกจากนี้
การที่คณะผู้บริหารมีความเข้าใจในสภาวะตลาดภายในประเทศรวมถึงในประเทศอื่นๆ
ของภูมิภาคเอเชียตะวันออกเฉียงใต้เป็นอย่างดีในช่วงระยะเวลาหลายปีที่ผ่านมา จึงส่งผลให้บริษัทฯ
สามารถผนวกความสามารถในการคาดการณ์ล่วงหน้า ความคิดสร้างสรรค์
และความรู้ในการเสนองานบริการที่เป็นเอกลักษณ์ให้กับลูกค้าได้

(2) การสร้างพันธมิตรทางธุรกิจในตลาดภายในประเทศและตลาดภูมิภาค

การสร้างพันธมิตรทางธุรกิจในประเทศไทยและภูมิภาค ทำให้บริษัทฯ สามารถประมูลโครงการต่างๆ
ในประเทศและต่างประเทศได้มากขึ้นในฐานะของทั้งคู่สัญญาและผู้รับเหมาช่วง (Sub-contract)
นอกจากนี้ประสบการณ์ของบริษัทฯ ในระดับประเทศและระดับภูมิภาค
และฐานลูกค้าที่เพิ่มขึ้นจากการติดต่องานกับนักลงทุนสาขาต่างๆ ภาครัฐและบริษัทต่างๆ ในประเทศ
ทำให้บริษัทฯ ได้รับการยอมรับในด้านการชี้แนะและวิเคราะห์โอกาสทางธุรกิจเป็นอย่างดี
นอกจากนี้การมีกลุ่มผู้บริหารและผู้ถือหุ้นรายใหม่ยังเป็นการสร้างฐานลูกค้าให้กว้างขึ้นอีกด้วย

(3) ชื่อเสียงทั้งในประเทศไทยและในประเทศอนุภูมิภาคแม่น้ำโขง

บริษัทฯ เป็นผู้ทำงานรายแรกที่หน่วยงานรัฐบาล
องค์กรระหว่างประเทศและสภาหอการค้าไทยคัดเลือกให้มาดำเนินการโครงการในประเทศอนุภูมิภาคแม่น้ำโขง
เนื่องจากชื่อเสียงของบริษัทฯ เป็นที่ยอมรับ

(4) ฐานลูกค้าที่มีคุณภาพและกว้างขวาง

  บริษัทฯ มีกลุ่มลูกค้าหลักที่มีชื่อเสียงในองค์กรทวิภาคี และองค์กรระหว่างประเทศ เช่น
  ธนาคารโลก คณะกรรมการส่งเสริมการลงทุน ธนาคารเพื่อการพัฒนาแห่งเอเชีย (ADB)
  และการประชุมสหประชาชาติว่าด้วยการค้าและการพัฒนา (UNCTAD) เป็นต้น
  รายชื่อดังกล่าวข้างต้นนี้เป็นเพียงส่วนหนึ่งของลูกค้าหลักของบริษัทฯ ดังนั้นจึงทำให้บริษัทฯ
  มีชื่อเสียงมากยิ่งขึ้นในตลาด

(5) คุณค่าของคลังข้อมูลวิจัย

คุณค่าของบริษัทฯ อยู่ที่ประสบการณ์อันยาวนานในการตลาด
และคลังข้อมูลอุตสาหกรรมที่ได้พัฒนาขึ้นมาระหว่างการดำเนินโครงการให้กับภาครัฐและเอกชน
บริษัทฯ ได้ทำการวิจัยด้านตลาดมากกว่า 600 เรื่องในระยะเวลาที่บริษัทฯ
และบริษัทก่อนรวมกิจการได้ดำเนินงานมานานกว่า 15 ปี
นอกจากนี้การเข้าซื้อกิจการของธาราสยามและคลังห้องสมุดทำให้เป็นการเพิ่มฐานข้อมูลที่สำคัญในบริษัทฯ

5.  จุดแข็งในการแข่งขัน

  จุดแข็งของบริษัทฯ ในการแข่งขัน มีดังนี้

-   การแข่งขันที่จำกัด (Limited competition) โครงการส่วนใหญ่ของบริษัทฯ
    ในงานบริการหลักเป็นการให้บริการกับลูกค้าประจำ

-   เครือข่ายแนะนำบริษัทฯ (Active referral network) เครือข่ายของบริษัทฯ
    ที่เป็นพันธมิตรทางธุรกิจทั้งภายในและต่างประเทศส่งผลให้บริษัทฯ มีงานโครงการต่างๆ
    เข้ามาอย่างสม่ำเสมอ

-   ชื่อเสียงที่ดี (Good reputation) บริษัทฯ มีชื่อเสียง
    และภาพพจน์ที่ดีในกลุ่มนักธุรกิจทั้งในและต่างประเทศ

-   ผู้บริหารมีส่วนร่วมในการดำเนินธุรกิจ (Principals active in the business)
    ผู้บริหารบริษัทฯ เป็นผู้ควบคุมการดำเนินโครงการต่างๆ

-   ศักยภาพในการขยายธุรกิจ (Potential to expand the business) บริษัทฯ
    ยังมิได้ใช้ความสามารถที่มีอยู่อย่างเต็มที่ในการขยายตลาดงานบริการของบริษัทฯ
    ในประเทศและภูมิภาคอาเซียน

-   คู่แข่งขันรายใหม่ (Niche player) บริษัทฯ มุ่งเจาะตลาดที่มีการแข่งขันน้อย

    5.  ผลกระทบต่อสิ่งแวดล้อม (Environmental impact)

  บริการต่างๆ ของบริษัทฯ ไม่มีผลกระทบในทางลบต่อสิ่งแวดล้อม บริษัทฯ
  ไม่เคยละเมิดหรือฝ่าฝืนกฎหมายที่เกี่ยวกับสิ่งแวดล้อมและไม่เคยเป็นต้นเหตุของปัญหาสิ่งแวดล้อม

6.  สิทธิพิเศษและข้อจำกัดทางการค้า

บัตรส่งเสริมการลงทุนจากคณะกรรมการส่งเสริมการลงทุน (BOI)

  บริษัทฯ
  ได้รับการส่งเสริมการลงทุนจากสำนักงานคณะกรรมการส่งเสริมการลงทุนโดยบัตรส่งเสริมการลงทุนเลขที่
  1771/2540 ลงวันที่ 23 ธันวาคม 2540 บัตรส่งเสริมการลงทุนเลขที่ 5657/2541
  (2-1771/2540) ลงวันที่ 14 สิงหาคม 2543
  และหนังสือจากสำนักงานคณะกรรมการส่งเสริมการลงทุนเลขที่ นร. 1210/000549 ลงวันที่ 11
  ตุลาคม 2543 (ประเภท 7.37 กิจการสำนักงานสนับสนุนการค้าและการลงทุน) โดยบริษัทฯ
  ได้รับสิทธิประโยชน์ ดังต่อไปนี้

1.  ได้รับอนุญาตให้ชาวต่างด้าวถือหุ้นสามัญของบริษัทฯ ได้ไม่จำกัดจำนวน

2.  ได้รับอนุญาตให้ถือกรรมสิทธิ์ในที่ดินเพื่อใช้ในการประกอบกิจการที่ได้รับการส่งเสริมการลงทุน

3.  ได้รับอนุญาตให้นำคนต่างด้าวซึ่งเป็นช่างฝีมือหรือผู้ชำนาญการเข้ามาในประเทศได้ตามจำนวนและระยะเวลาที่คณะกรรมการส่งเสริมการลงทุนเห็นสมควรจำเป็น

4.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  ซึ่งบัตรส่งเสริมการลงทุนดังกล่าว ไม่มีการกำหนดวันครบกำหนดอายุ หากบริษัทฯ
  ยังคงดำเนินงานตามที่ระบุในบัตรส่งเสริม